CELEX: 62020CN0205
Language: ro
Date: 2020-05-08 00:00:00
Title: Cauza C-205/20: Cerere de decizie preliminară introdusă de Landesverwaltungsgericht Steiermark (Austria) la 8 mai 2020 – NE/Bezirkshauptmannschaft Hartberg-Fürstenfeld

19.10.2020   
            
            
               RO
            
            
               Jurnalul Oficial al Uniunii Europene
            
            
               C 348/2
            
         
      Cerere de decizie preliminară introdusă de Landesverwaltungsgericht Steiermark (Austria) la 8 mai 2020 – NE/Bezirkshauptmannschaft Hartberg-Fürstenfeld
      (Cauza C-205/20)
      (2020/C 348/03)
      Limba de procedură: germana
      
         Instanța de trimitere
      
      Landesverwaltungsgericht Steiermark
      
         Părțile din procedura principală
      
      
         Recurent: NE
      
         Autoritate intimată: Bezirkshauptmannschaft Hartberg-Fürstenfeld
      
         Cu participarea: Finanzpolizei Team 91
      
         Întrebările preliminare
      
      
                  1)
               
               
                  Cerința proporționalității sancțiunilor prevăzută la articolul 20 din Directiva 2014/67/UE (1) și interpretată de Curtea de Justiție a Uniunii Europene în Ordonanța Bezirkshauptmannschaft Hartberg-Fürstenfeld (C-645/18) (2), precum și în Ordonanța Bezirkshauptmannschaft Hartberg-Fürstenfeld (C-140/19, C-141/19, C-492/19, C-493/19 și C-494/19) (3) reprezintă o dispoziție direct aplicabilă a directivei?
               
            
                  2)
               
               
                  În cazul unui răspuns negativ la prima întrebare:
                  Interpretarea dreptului național în conformitate cu dreptul Uniunii permite și impune ca instanțele și autoritățile administrative ale statelor membre să completeze, fără să fie adoptată o nouă dispoziție de drept național, dispozițiile sancționatorii aplicabile în prezenta cauză cu criteriile de proporționalitate stabilite de Curtea de Justiție a Uniunii Europene în Ordonanța Bezirkshauptmannschaft Hartberg-Fürstenfeld (C-645/18, ECLI:EU:C:2019:1108), precum și în Ordonanța Bezirkshauptmannschaft Hartberg-Fürstenfeld (C-140/19, C-141/19, C-492/19, C-493/19 și C-494/19, ECLI:EU:2019:1103)?
               
            
         (1)  Directiva 2014/67/EU a Parlamentului European și a Consiliului din 15 mai 2014 privind asigurarea respectării aplicării Directivei 96/71/CE privind detașarea lucrătorilor în cadrul prestării de servicii și de modificare a Regulamentului (UE) nr. 1024/2012 privind cooperarea administrativă prin intermediul Sistemului de informare al pieței interne („Regulamentul IMI”) (JO 2014, L 159, p. 11).
      
         (2)  ECLI:EU:C:2019:1108.
      
         (3)  ECLI:EU:C:2019:1103.